02/11/2017 | Administración LocalMunicipal
Padrón
Anuncio de aprobación definitiva do Plan económico financiero 2017-2018

EDICTO APROBACIÓN DEFINITIVA DO PLAN ECONÓMICO FINANCEIRO DO CONCELLO DE PADRÓN PARA O PERÍODO 2017/2018 De conformidade co disposto nos artigos 23.4 da Lei Orgánica 2/2012, de 27 de abril, de estabilidade orzamentaria e sostenibilidade financeira, e 26 do Real Decreto Lexislativo 1463/2007, de 2 de novembro, publícase a aprobación definitiva do Plan Económico-Financieiro do Concello de Padrón para o período 2017-2018, aprobado en sesión ordinaria de data 28 de setembro de 2017, co texto íntegro que se inserta a continuación. I.–INTRODUCIÓN. O artigo 3 da Lei Orgánica 2/2012 regula, con carácter xeral, o principio de estabilidade orzamentaria e sostenibilidade financeira (LOEPSF), e ven a establecer que “a elaboración, aprobación e execución dos orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estrutural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demais actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa como a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. A situación económica actual ven marcada por un entorno de contracción da actividade e problemas na sostenibilidade das finanzas públicas. Neste contexto, a estabilidade orzamentaria pasou de ser un obxectivo da política económica a articularse en termos de obriga legal e constitucional. Así as cousas, e con motivo da elaboración e aprobación da liquidación do exercicio 2016 a intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: – O Concello de Padrón cumpre co límite da débeda. – O Concello de Padrón cumpre co obxectivo de estabilidade orzamentaria, e de feito presenta un superávit por importe de 342.625,31 €. – O Concello de Padrón incumpre o límite da regra de gasto nun importe de 383.766,35 €. En consecuencia, e ante tal incumprimento, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao concello recuperar a situación de cumprimento da regra de gasto, como máximo, a 31 de decembro de 2018; é dicir, con ocasión da liquidación do exercicio 2018. II.–PROCEDEMENTO PARA A ELABORACIÓN DO PLAN ECONÓMICO FINANCEIRO. Segundo o previsto no artigo 23 da LOEPSF os plans económico financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1.º. O plan ten que ser presentado ante o Pleno municipal no prazo máximo dun mes dende que se constate o incumprimento. Neste caso, a resolución da alcaldía na que se aproba a liquidación do orzamento do exercicio 2016 no que se constata o incumprimento da regra de gasto ten data de 30 de marzo de 2017 (Resolución de alcaldía 226/2017), a data máxima para presentar o plan ao Pleno municipal, en principio, sería o 30 de abril de 2017.2.º. O plan deberá ser aprobado polo Pleno municipal no prazo máximo de dous meses dende a súa presentación.3.º. A posta en marcha do plan non poderá exceder de tres meses dende a constatación do incumprimento.4.º. O plan deberá ser remitido á Comunidade Autónoma (no caso deste concello á Dirección Xeral de Política Financeira e Tesouro), así como á Comisión Nacional de Administración Local para o seu coñecemento.5.º. Este plan será obxecto da mesma publicidade que a establecida polas leis para os orzamentos da entidade. III.–CONTIDO DO PLAN ECONÓMICO FINANCEIRO. Segundo o artigo 21 da LOEPSF, o plan económico financeiro conterá, como mínimo, a seguinte información: a) As causas do incumprimento do obxectivo de establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos. Ademais do contido antes indicado, a Lei 27/2013, de 27 de decembro, de racionalización e sostenibilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, debendo incluír polo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custos. c) Incremento de ingresos para financiar os servizos obrigatorios que presta a Entidade Local para reducir os seus custos. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio limítrofe da mesma provincia.1) HORIZONTE TEMPORAL DO PLAN. O obxectivo deste plan económico financeiro é lograr o cumprimento do obxectivo de estabilidade orzamentaria e de regra de gasto para os exercicios 2017-2018, de acordo co art.21.1 LOEPSF cando establece literalmente que “en caso de incumplimiento del objetivo de estabilidad presupuestaria, del objetivo de deuda pública o de la regla de gasto, la Administración incumplidora formulará un plan económico financiero que permita en el año en curso y el siguinte el cumplimiento de los objetivos de regla de gasto [.]”. En consecuencia, este Concello, e así queda reflectido neste plan, deberá volver á situación de cumprimento da regra de gasto con data máxima o 31 de decembro de 2018, é dicir, con ocasión da liquidación do exercicio 2018. Este é, pois, o horizonte temporal deste plan.2) ÁMBITO SUBXECTIVO DO PLAN. A. Axentes que constitúen a administración local, segundo sinala o art.2.1 LOEPSF (“Corporacións Locais” en contabilidade Nacional): Entidade local: Concello de Padrón. Organismos autónomos: ningún. Entes públicos dependentes que presten servizos ou produzan bens que non se financien maioritariamente ingresos comerciais: ningún. B. Resto de unidades, sociedades e entes dependentes das entidades locais en virtude do art.2.2 LOEPSF, entendendo o concepto ingreso comercial en termos do Sistema Europeo de Contas Nacionais e Rexionais (SEC 95). 11-00-031-HH-000 F. Ruta Xacobea do Mar de Arousa e Ulla Sociedade mercantil: ningunha. IV.–DIAGNÓSTICO ECONÓMICO FINANCEIRO DA SITUACIÓN ACTUAL. Para levar a cabo o estudo da estructura económica do concello analízanse os datos derivados da liquidación dos derradeiros tres exercicios liquidados, a través dos que se poñen de manifesto a situación orzamentaria e económica financeira actual do Concello (inclúense os datos extraídos do expediente correspondente á liquidación do exercicio 2016 así como dos datos que figuran na plataforma virtual dependente do Ministerio de facenda e administracións públicas). 1) GRADO DE EXECUCIÓN DO ORZAMENTO DE GASTOS 2) GRADO DE EXECUCIÓN DO ORZAMENTO DE INGRESOS V.–XUSTIFICACIÓN DO INCUMPRIMENTO Tal e como se pon de manifesto na introdución, proponse ao Pleno desta Corporación a aprobación do presente plan económico financeiro, de formulación obrigada, xa que o resultado da avaliación do cumprimento da regra de gasto efectuado pola intervención municipal en relación ao expediente da liquidación do exercicio 2016, foi o incumprimento do límite da regra de gasto para o exercicio 2016. Agora ben, este incumprimento é consecuencia por un lado pola caída dos gastos financiados con fondos finalistas doutras administracións que supuxo unha caída con respecto do ano 2015 de -737.401,59 euros. Por outro lado tivo lugar o recoñecemento extraxudicial de crédito da relación de facturas e gastos que, por diversos motivos, non seguiron o procedemento ordinario de execución do gasto público regulado no Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais e na lexislación de contratos das Administracións Públicas e non foron obxecto de aprobación na anualidade orzamentaria 2015, por importe de 384.636,56 €, entre as que se incluía a factura de BER&MOR Abogados, SL, por importe de 49.852,00 euros, en concepto de honorarios devendos pola súa intervención profesional no nome do Concello de Padrón, no Procedemento Ordinario nº572/2008, en relación coa reclamación de Promociones Iglesias Mera, sl, contra a desestimación presunta spor silencio administrativo do recurso de reposición interposto contra o acordo da Xunta de Goberno Local do 17/03/2008, polo que se lle denega a licencia para levar a cabo obras de reforma na Casa dos Coengos en Hotel de 2 estrelas con restaurante e licenza provisional de apertura. A dita minuta tivo entrada no rexistro municipal o 22/04/2013 pero non foi aprobada con cargo ao orzamento dese ano 2013 por falla de consignación orzamentaria axeitada e suficiente. O incremento negativo na anualidade 2016 do remanente de tesourería para gastos xerais que identifica o desfase entre a execución dos ingresos orzamentarios e as obrigas recoñecidas tamén perxudica o límite fixado pola regra de gasto. Polo que estas son as causas mais salientables que conlevaron os resultados negativos deste exercicio, polo que respecta ao incumprimento da regra de gasto. Deste xeito, considérase debidamente acreditadas as causas de incumprimento do obxectivo da regra de gasto (dado que a estabilidade orzamentaria sí que se está a cumprir), e a débeda pública se atopa por debaixo do coeficiente do Ratio Legal de Endebedamento. Segundo a modificación introducida pola Lei Orgánica 9/2013, de 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico financeiro que permita no ano en curso e no seguinte o cumprimento. En consecuencia, este concello, e así queda reflectido no presente plan, deberá volver á situación de equilibrio con data máxima o 31 de decembro de 2018, é dicir, con ocasión da liquidación do exercicio 2018. Este é, pois, o horizonte temporal deste plan. VI.–PREVISIÓNS TENDENCIAIS DE INGRESOS E GASTOS. Dada a situación económica actual, formúlanse as seguintes previsións tendenciais de ingresos e gastos por capítulos para os anos 2017 e 2018, que son os anos de vixencia do presente plan, tomando como referencia os datos consignados na remisión dos plans orzamentarios a medio prazo 2016/2018 e 2017/2019, realizando unha serie de correccións tendo en conta a previsión de liquidación do orzamento do 2016 elaborada con ocasión dos informes trimestrais así outros datos dos que dispoñen a data de hoxe: – EVOLUCIÓN PREVISTA PARA OS INGRESOS (orzamento que se aproba para a anualidade 2017 coa que se aproba o PEF e evolución orzamentaria prevista para a anualidade 2018): – EVOLUCIÓN PREVISTA PARA OS GASTOS (orzamento que se aproba para a anualidade 2017 coa que se aproba o PEF e evolución orzamentaria prevista para a anualidade 2018): VII.–PREVISIÓN DE EVOLUCIÓN DAS MAGNITUDES ECONÓMICAS E ORZAMENTARIAS. Tendo en conta as previsións tendenciais de ingresos e gastos expostas, prevese a seguinte evolución das principais magnitudes económicas: A) LÍMITE DE DÉBEDA Á vista dos datos exposto, verificase o cumprimento do límite de débeda B) CAPACIDADE/NECESIDADE DE FINANCIACIÓN Por prudencia e tendo en conta que os datos consignados son una mera previsión adóptase o criterio de manter no exercicio 2017 como axuste o mesmo importe que figura como axuste na liquidación do orzamento do exercicio 2016, derradeira liquidación aprobada. Tendo en conta o exposto, cumpriríase coa estabilidade orzamentaria. C) ANÁLISE DA REGRA DE GASTO Tendo en conta que os datos consignados son una mera previsión, faise unha previsión do importe do gasto financiado con fondos finalistas cada exercicio en función das previsións de obrigas recoñecidas e dereitos recoñecidas netas dos exercicios 2017 e 2018. Tómanse as taxas de referencia do crecemento do produto interior bruto de medio prazo da economía española para os anos 2017 (2,1%) e 2018 (2,3%) aprobadas por acordo do Consello de Ministros. VIII.–MEDIDAS CONCRETAS QUE SE PROPOÑEN PARA O PERÍODO 2016/2017 PARA CORRIXIR A SITUACIÓN. Estamos ante un incumprimento da regra de gasto, polo que esta alcaldía propón a adopción das seguintes medidas para os exercicios 2017 e 2018: – Dar máxima importancia ao principio de anualidade orzamentaria, de xeito tal que se porá todo o empeño posible para que todos os gastos correspondentes ao ano en curso sexan executados integramente durante o mesmo ano. – Aprobar o presente orzamento do exercicio 2017 cumprindo o obxectivo de estabilidade orzamentaria e da regra de gasto ao igual que o orzamento do exercicio 2018. – Xestionar o orzamento do exercicio 2017 e do 2018 coa máxima atención ao cumprimento da estabilidade e da regra de gasto. – Analizar a natureza dos distintos gastos que afronta o concello con carácter periódico ao tratarse de necesidades permanentes aos efectos da adopción de medidas que permitan a redución de custos. – Aprobouse polo Concello Pleno do 21 de abril de 2017, que entrou en vigor o 20 de xuño de 2017, a Ordenanza Fiscal Reguladora da Taxa de Salvamento e Contraincendios, o que vai supoñer un ingreso recorrente e periódico, que xa vai prevista nos orzamentos do 2017, xa que cando se aproben cambios normativos que supoñan aumentos permanentes da recadación, o nivel de gasto computable resultante da aplicación da regra de gasto nos anos nos que se obteñan os aumentos de recadación poderá aumentar na contía equivalente. – No presente orzamento do 2017, que acompaña a este Plan Económico Financeiro, con respecto ao último orzamento aprobado, prevese a non reposición dos postos do porteiro do albergue de peregrinos, profesor de alfabetización de adultos e amortización das prazas de capataz de obra (código R. P. T.04.00.01) e o operario de servizos múltiples (código R. P. T.04.00.02). – No orzamento do 2018, prevese o incremento dun 20% do padrón do IBI con respecto ao de 2017, consecuencia da revisión catastral que se está a levar a cabo no Concello de Padrón, durante este ano 2017. Con todo o anterior prevese alcanzar a situación de cumprimento da regra de gasto coa liquidación do 2018. En relación ao contido adicional que a Lei 27/2013, de 27 de decembro, de racionalización e sostenibilidade da administración local, recolle para o plan económico financeiro, considera esta alcaldía que merecen das seguintes apreciacións: – Dado que se trata dun incumprimento puntual coa liquidación do ano 2016 da regra de gasto, non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao que ven sucedendo en exercicios anteriores. – A xestión integrada e coordinada dos servizos obrigatorios que presta o concello para reducir custos, tratarase de cumprir. – Incremento de ingresos para financiar os servizos obrigatorios que presta o concello. De momento non se considera necesario incluir maiores medidas das anteriormente citadas (nova ordenanza de salvamento e contraincendios e revalorización catastral) no plan xa que o incumprimento da regra de gasto é o que motiva a necesidade de que o concello elabore o plan económico financeiro, polo que o que se pretende é unha redución do gasto. No caso de que como consecuencia da liquidación do exercicio 2017 se constate algún incumprimento tomaríanse maiores medidas das previstas para o aumento de ingreso precisas para que na liquidación do exercicio 2018 se cumprisen todas as magnitudes. – Racionalización organizativa. Non se considera necesario modificar este aspecto de momento, por canto que o incumprimento é motivado polo uso do aforro do concello que non se ve afectado por esta cuestión. – Supresión de entidades de ámbito territorial inferior ao municipio. Este concello non ten entidades desta natureza. – Unha proposta de fusión cun municipio lindeiro da mesma provincia. Considérase que tampouco se trata dunha medida necesaria por canto que tal e como se ven demostrando este concello, ten capacidade suficiente para seguir prestando os servizos básicos aos seus veciños sen ser necesario fusionarse con outros. IX.–CONCLUSIÓNS. O presente plan económico financeiro é de obrigada elaboración e aprobación como consecuencia do incumprimento da regra de gasto constatado na liquidación do orzamento do exercicio 2016. O incumprimento da regra de gasto está motivado pola caída dos gastos financiados con fondos finalistas doutras administracións que supuxo unha caída con respecto do anos anteriores, polo recoñecemento extraxudicial de crédito da relación de facturas e gastos que, por diversos motivos, non seguiron o procedemento ordinario de execución do gasto público, así como polo recoñecemento de obrigas con cargo ao remanente de tesourería para gastos xerais. Como consecuencia do anterior e dando cumprimento ao previsto no artigo 21 do LOEPSF) esta alcaldía formula o presente plan económico financeiro para a súa aprobación polo pleno. Considérase que unha vez aplicadas as medidas contidas no presente plan, o Concello de Padrón cumprirá co obxectivo da regra do gasto ao final do exercicio 2018, con ocasión da aprobación da liquidación do dito exercicio. O que se fai público ós efectos previstos na citada lexislación. Padrón, 27 de outubro de 2017. O alcalde Asdo.: Antonio Fernández Angueira